
ŠILUTĖS RAJONO SAVIVALDYBĖS ADMINISTRACIJOS
PLANAVIMO IR PLĖTROS SKYRIUS


AIŠKINAMASIS RAŠTAS
[bookmark: _GoBack]DĖL TARYBOS SPRENDIMO „DĖL ATSTOVO DELEGAVIMO Į KLAIPĖDOS REGIONO PLĖTROS TARYBOS KOLEGIJĄ“ PROJEKTO


2023 m. gegužės 9 d.
Šilutė

	
1. Parengto projekto tikslai ir uždaviniai.

	Kolegijos nario įgaliojimai pasibaigia, kai pasibaigia ar nutrūksta savivaldybės mero ar savivaldybės tarybos nario įgaliojimai. Po savivaldybių tarybų rinkimų regiono plėtros tarybos dalyvėmis esančių savivaldybių tarybos privalo deleguoti savo atstovus į kolegiją ne vėliau kaip per 2 mėnesius nuo pirmojo naujos savivaldybės tarybos posėdžio.
Sprendimo projekto tikslas – deleguoti Šilutės rajono savivaldybės tarybos narį į Klaipėdos regiono plėtros tarybos kolegiją.


	
2. Kaip šiuo metu yra sureguliuoti projekte aptarti klausimai.

	Klaipėdos regiono plėtros tarybos steigiamajame susirinkime 2020 m. gruodžio 2 d. buvo pasirašyta KRPT steigimo sutartis. Regiono plėtros tarybos organas yra visuotinis dalyvių susirinkimas ir valdymo organai – Kolegija ir regiono plėtros tarybos administracijos direktorius. Vadovaujantis KRPT steigimo sutarties 8 punktu, į KRPT kolegiją Šilutės rajono savivaldybė deleguoja du atstovus. Kolegija sudaroma iš visų regiono plėtros tarybos steigėjomis (dalyvėmis) esančių savivaldybių merų ir savivaldybių tarybų deleguotų šių savivaldybių tarybų narių. Vadovaujantis LR vietos savivaldos įstatymo 27 straipsnio 2 dalies 17 punktu, Savivaldybės meras yra įgaliotas atstovauti savivaldybei regiono plėtros tarybos kolegijoje. Kolegijos funkcijos, veikimo tvarka apibrėžta LR regioninės plėtros įstatymo 23 straipsnyje. 


	
3. Kokių pozityvių rezultatų laukiama.

	Pritarus sprendimo projektui bus paskirtas Savivaldybės atstovas į kolegiją, kuris atstovaus
Šilutės rajono savivaldybės interesams regioniniu lygmeniu. 


	
4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	Priėmus sprendimą neigiamų pasekmių nebus. 


	
5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.

	Sprendimo projektu galiojantis Regioninės plėtros tarybos veiklos teisinis reguliavimas nekeičiamas.


	
6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.

	Antikorupcinis vertinimas nereikalingas.


	
7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.

	Papildomų lėšų nereikės.


	
8. Projekto autorius ar autorių grupė.

	Planavimo ir plėtros skyriaus viešojo administravimo institucijos specialistė Aušra Stakvilevičienė


	
9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.

	KRPT, kolegija 


	
10. Kiti, autorių nuomone, reikalingi pagrindimai ir paaiškinimai.

	Visi KRPT steigėjai tapo jos dalyviais ir įgijo Lietuvos Respublikos regioninės plėtros įstatyme (toliau – Įstatymas), kituose teisės aktuose nustatytas dalyvio teises. Šilutės rajono savivaldybė savo, kaip KRPT dalyvio, teises įgyvendina per atstovaujamąją instituciją – Savivaldybės tarybą.
Regiono plėtros tarybos organas yra visuotinis dalyvių susirinkimas ir valdymo organai – Kolegija ir regiono plėtros tarybos administracijos direktorius. Kolegijos funkcijos, veikimo tvarka apibrėžta Įstatymo 23 straipsnyje:
1.  Kolegija atlieka šias funkcijas:
1)  tvirtina regiono plėtros planą ir jo pakeitimus;
2)  tvirtina regiono plėtros plano įgyvendinimo ataskaitas;
3) priima sprendimus dėl šio įstatymo 12 straipsnio 3 dalies 2–6 ir 8 punktuose nurodytų regiono plėtros tarybos funkcijų įgyvendinimo;
4) priima sprendimus dėl projektų pripažinimo regioninės svarbos projektais, taip pat sprendimus dėl regiono plėtros tarybos sprendimų, kuriais projektai pripažinti regioninės svarbos projektais, pakeitimo ar pripažinimo netekusiais galios;
5) priima sprendimus dėl atstovavimo regionui tarptautinėse regionų bendradarbiavimo organizacijose ir dėl regiono plėtros tarybos bendradarbiavimo su kitų valstybių regionais; 
6) priima sprendimus dėl pasiūlymų teikimo savivaldybių taryboms perduoti savivaldybių viešųjų paslaugų teikimo administravimo įgaliojimus regiono plėtros tarybai, o savivaldybių taryboms priėmus sprendimą perduoti konkrečius viešųjų paslaugų teikimo administravimo įgaliojimus regiono plėtros tarybai, priima sprendimus dėl šių įgaliojimų įgyvendinimo; 
7) vertina regiono plėtros tarybos metinių ataskaitų rinkinį, teikia atsiliepimus apie jį regiono plėtros tarybos visuotiniam dalyvių susirinkimui ir tvirtina regiono plėtros tarybos metinį veiklos planą;
8) skiria regiono plėtros tarybos administracijos direktorių ir atleidžia jį iš pareigų; 
9) priima sprendimus dėl kituose įstatymuose ir Vyriausybės nutarimuose nustatytų regiono plėtros tarybos funkcijų įgyvendinimo;
10) atlieka kitas šiame įstatyme kolegijai nustatytas funkcijas.
2. Regiono plėtros tarybos nuostatuose gali būti kolegijai nustatyta atlikti ir kitas šiam ir kitiems įstatymams neprieštaraujančias funkcijas.
3. Kolegija šio straipsnio 1 dalies 1–9 punktuose nurodytus sprendimus priima regiono plėtros tarybos vardu.
4.  Kolegija sprendimus priima visų kolegijos narių balsų dauguma, išskyrus šio straipsnio 5 dalyje nurodytus sprendimus.
5. Kolegija sprendimus, kuriais tvirtinamas ar keičiamas regiono plėtros planas, ir šio straipsnio 1 dalies 4 punkte nurodytus sprendimus priima 4/5 visų kolegijos narių balsų dauguma. Šioje dalyje nurodyti kolegijos sprendimai skelbiami Teisės aktų registre Lietuvos Respublikos teisėkūros pagrindų įstatymo nustatyta tvarka.
6. Kolegijoje sprendžiamojo balso teisę turi visi kolegijos nariai. Kiekvienas kolegijos narys turi vieną balsą.
7. Kolegija gali pakeisti arba pripažinti netekusiais galios savo sprendimus, jeigu nustatoma, kad pasikeitė aplinkybės, lėmusios regiono plėtros tarybos sprendimo priėmimą, ir (ar) nepasiekiami regiono plėtros tarybos priimto sprendimo tikslai.
8. Pagrindinė kolegijos veiklos forma – kolegijos posėdžiai.
9. Kolegija iš savo narių renka kolegijos pirmininką ir pirmininko pavaduotoją, atšaukia juos iš šių pareigų. Pirmąjį kolegijos posėdį šaukia ir laikotarpiu, iki kolegija išrenka kolegijos pirmininką, kolegijos posėdžiams pirmininkauja vyriausias pagal amžių kolegijos narys.
10. Kolegija iš darbdavių, profesinių sąjungų organizacijų, bendruomeninių ir kitų nevyriausybinių organizacijų (toliau – partneriai) atstovų sudaro patariamąją kolegijos partnerių grupę.








Planavimo ir plėtros skyriaus
viešojo administravimo institucijos specialistė	                       		Aušra Stakvilevičienė                                                    
 (Autorius, pareigos)			                                          (parašas)	                            (vardas, pavardė)




